[{"text_idx": "#000000", "text": "Capel yng Nghaernarfon yn agor ar ei newydd wedd"}, {"text_idx": "#000001", "text": "Disgrifiad o\u2019r llun, Mae'r capel wedi gweld cynnydd yn nifer o bobl sy'n mynychu'r gwasanaethau"}, {"text_idx": "#000002", "text": "Mae capel yng Nghaernarfon yn ailagor ar ei newydd wedd gyda help gwirfoddolwyr o America ar o\u0302l cynnydd yn nifer y bobl sy'n mynychu'r gwasanaethau."}, {"text_idx": "#000003", "text": "Yn dilyn gwaith adnewyddu mawr i Gapel Caersalem ar Stryd Garnon mae'r adeilad yn cael ei ailagor wrth iddo ddathlu dauganmlwyddiant ers ei sefydlu yn 1815."}, {"text_idx": "#000004", "text": "Dros 10 mlynedd yn o\u0302l roedd to'r capel yn gwegian, felly bu'n rhaid i aelodau'r capel ddechrau addoli yn y festri o dan y capel lle mae pob cyfarfod wedi ei gynnal ers hynny."}, {"text_idx": "#000005", "text": "Disgrifiad o\u2019r llun, Rhai o aelodau Caersalem yn helpu gyda'r gwaith"}, {"text_idx": "#000006", "text": "Dywedodd y Parch. Rhys Llwyd, gweinidog Caersalem: \"Ar y pryd, gallai hynny fod wedi edrych fel dechrau'r diwedd, ond yn annisgwyl bu symud i'r festri yn fodd i ddod a\u0302 phobl yn nes at ei gilydd a rhyddhau'r eglwys i feddwl yn greadigol dros y blynyddoedd."}, {"text_idx": "#000007", "text": "\"Rydym wedi gweld cynnydd yn nifer y bobl sy'n mynychu'r capel felly roedd y festri'n llenwi ac roeddem yn rhagweld y byddai'n rhaid i ni symud yn o\u0302l i'r capel rhywbryd.\""}, {"text_idx": "#000008", "text": "Gyda chymorth pensaer lleol fe aeth aelodau'r eglwys ati i ailgynllunio'r adeilad ar gyfer defnydd modern ac er mwyn i'r gymuned ei ddefnyddio hefyd."}, {"text_idx": "#000009", "text": "Mae'r gwaith o ailgynllunio wedi cymryd dwy flynedd, gyda gwirfoddolwyr sy'n aelodau o'r eglwys, a hefyd gwirfoddolwyr o'r Unol Daleithiau yn helpu."}, {"text_idx": "#000013", "text": "Dywedodd y bydd gwasanaethau ar y Sul yn cael eu harwain gan fand llawn, sy'n cynnwys gita\u0302r, drymiau ac amcan y pregethau yw bod yn berthnasol i fywyd pob dydd."}, {"text_idx": "#000016", "text": "\"Mae'n fraint fawr i arwain yr eglwys hon. Y dyddiau yma clywn am niferoedd mewn capeli yn gostwng, ond mae gennym stori wahanol yma."}, {"text_idx": "#000017", "text": "\"Mae pawb mor frwdfrydig, mae'n dangos beth sy'n bosib pan fentrwn mewn ffydd. Mae drws agored yma bob amser ac rwy'n gobeithio bydd ailagor y drysau yma yn helpu ni fel eglwys i wasanaethu'r gymuned yn well.\""}, {"text_idx": "#000019", "text": "Disgrifiad o\u2019r llun, Caersalem cyn i'r gwaith o drawsnewid y capel ddechrau"}, {"text_idx": "#000020", "text": "Prif StraeonToriadau bysiau: 'Sut dwi fod i gyrraedd yr ysbyty?'Cyhoeddwyd8 awr yn o\u0302lBachgen, 2, yn dal 'yn sownd' mewn ysbyty dramorCyhoeddwyd37 munud yn o\u0302l\u2018Dwi\u2019n byw efo\u2019r Aussies \u2013 felly dwi isio ennill!\u2019Cyhoeddwyd7 awr yn o\u0302l"}, {"text_idx": "#000021", "text": "Toriadau bysiau: 'Sut dwi fod i gyrraedd yr ysbyty?'"}, {"text_idx": "#000022", "text": "Bachgen, 2, yn dal 'yn sownd' mewn ysbyty dramor"}, {"text_idx": "#000023", "text": "\u2018Dwi\u2019n byw efo\u2019r Aussies \u2013 felly dwi isio ennill!\u2019"}, {"text_idx": "#000025", "text": "Ras drwy Kenya yn 'ehangu bywyd'"}, {"text_idx": "#000028", "text": "Siarad am dy ffydd? Haws dweud na gwneud!"}]